**Tisztelt kerkaszentkirályi lakosok, helyi szervezetek képviselői!**

Magyarország helyi önkormányzatairól szóló 2011. évi CLXXXIX. törvény 54. §-a értelmében *képviselő-testületnek évente legalább egyszer előre meghirdetett közmeghallgatást kell tartani, amelyen a helyi lakosság és a helyben érdekelt szervezetek képviselői a helyi közügyeket érintő kérdéseket és javaslatot tehetnek. Az elhangzott javaslatra, kérdésre a közmeghallgatáson vagy legkésőbb tizenöt napon belül választ kell adni.*

**A járványhelyzetre tekintettel a közmeghallgatást a megszokott formában nem lehet megtartani,** ugyanakkor a mellékelt tájékoztatóban foglaltak szerint szeretném tájékoztatni a T. Lakosságot Kerkaszentkirály Község Önkormányzata 2020-ban végzett munkájáról. Emellett - a környezet védelmének általános szabályairól szóló törvényben foglalt kötelezettségnek eleget téve - a mellékletben foglaltak szerint településünk környezeti állapotáról is szeretnék egy rövid áttekintést nyújtani az érdeklődök számára.

**Kérem a T. Lakosságot, hogy az önkormányzat munkájával kapcsolatos kérdéseiket, észrevételeiket, javaslataikat 2020. december 28. napjáig írásban a mellékelt nyomtatványon a** **kirendeltseg@csornyefold.hu** **e-mail címre történő megküldésével, vagy a Bázakerettyei Közös Önkormányzati Hivatal Csörnyeföldi Kirendeltsége (8873 Csörnyeföld, Fő út 8.) címre postai úton történő megküldésével szíveskedjenek megtenni.**

Kérem a T. Lakosságot, hogy észrevételeikkel, javaslataikkal segítsék munkánkat!

Kerkaszentkirály, 2020. december 11.

Köszönettel és tisztelettel:

Pál Zoltán s.k. polgármester

**Mellékletek**

1./ Polgármesteri beszámoló

2./ Lakóhely környezeti állapotáról beszámoló

3./Nyomtatvány lakossági kérdések, észrevételek megtételére